*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2014.gada \_\_\_.\_\_\_\_\_\_\_\_\_\_ |

.§

**Informatīvais ziņojums „Par Eiropas Atbalsta fonda vistrūcīgākajām personām pārvaldības un kontroles sistēmu un ieviešanu Latvijā 2014.-2020.gada plānošanas periodam”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (...)

1. Pieņemt zināšanai labklājības ministra iesniegto informatīvo ziņojumu.
2. Noteikt šādas Eiropas Atbalsta fonda vistrūcīgākajām personām (turpmāk – Fonds) pārvaldībā un kontrolē iesaistītās iestādes: Labklājības ministrija – vadošā iestāde un sertifikācijas iestāde, Sabiedrības integrācijas fonds – starpniekstruktūra, Finanšu ministrija – revīzijas iestāde.
3. Labklājības ministrijai, ievērojot partnerības principu, izstrādāt un līdz 2014.gada 1.septembrim iesniegt Eiropas Komisijā darbības programmas projektu Fonda īstenošanai.
4. Labklājības ministrijai sagatavot un labklājības ministram līdz 2014.gada 1.augustam iesniegt Ministru kabinetā Fonda vadības likumprojektu.
5. Labklājības ministrijai sagatavot un labklājības ministram viena mēneša laikā pēc Fonda vadības likumprojekta pieņemšanas Saeimā 2.lasījumā iesniegt Ministru kabinetā Ministru kabineta noteikumu projektu par Eiropas Atbalsta fonda vistrūcīgākajām personām īstenošanas kārtību.
6. Atļaut Labklājības ministrijai no 2014.gada 1.jūnija palielināt kopējo amata vietu skaitu par četrām amata vietām, kas tiks finansētas no Fonda tehniskās palīdzības, lai nodrošinātu Fonda vadošās iestādes un sertifikācijas iestādes funkciju izpildi.
7. Noteikt, ka Fonda tehniskās palīdzības izmaksu segšanai nepieciešamo valsts budžeta finansējumu Fonda pārvaldībā un kontrolē iesaistītajām iestādēm normatīvajos aktos noteiktajā kārtībā nodrošina pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, tai skaitā, 2014.gadam kopā 128 942 EUR, no tā:
	1. Labklājības ministrijai vadošās iestādes un sertifikācijas iestādes funkciju nodrošināšanai 62216 EUR apmērā,
	2. Finanšu ministrijai revīzijas iestādes funkciju nodrošināšanai 2928 EUR apmērā,
	3. Sabiedrības integrācijas fondam starpniekstruktūras funkciju nodrošināšanai un Fonda ieviešanas uzsākšanai 63798 EUR apmērā.
8. Līdz šī protokollēmuma 7.punktā minētajai līdzekļu pārdalei atbalstīt Fonda tehniskās palīdzības izdevumu priekšfinansēšanu no Finanšu ministrijas, Labklājības ministrijas un Sabiedrības integrācijas fonda pamatbudžeta un pēc finansējuma pārdales no 80.00.00 programmas iesaistītajām institūcijām nodrošināt veikto izdevumu pārgrāmatošanu uz attiecīgajiem Fonda tehniskās palīdzības izmaksu segšanai Valsts kasē atvērtajiem pamatbudžeta izdevumu kontiem.
9. Noteikt Fonda tehniskās palīdzības izmaksas par atbilstošām finansēšanai no Fonda, ja tās atbilst šajā informatīvajā ziņojumā ietvertajām izmaksu pozīcijām, un, tās ir radušās ne agrāk kā 2014.gada 1.janvārī.

 Ministru prezidente L.Straujuma

 Valsts kancelejas direktore E.Dreimane

Labklājības ministrs U.Augulis

2014.05.23. 14:13

362

I.Mača

Tālr.67021595

Ineta.Maca@lm.gov.lv